এলিয়েন রেজারেকশন () হল জঁ-পিয়ের জোনে পরিচালিত ১৯৯৭ সালের বিজ্ঞান কল্পকাহিনীভিত্তিক ভীতিপ্রদ চলচ্চিত্র। এটি এলিয়েন ফ্র্যাঞ্চাইজের চতুর্থ কিস্তি। চলচ্চিত্রটির চিত্রনাট্য লিখেন জস উইডন এবং এতে শ্রেষ্ঠাংশে অভিনয় করেন সিগুর্নি উইভার ও উইনোনা রাইডার। ব্র্যান্ডিওয়াইন প্রডাকশন্সের ব্যানারে চলচ্চিত্রটি প্রযোজনা করেন গর্ডন ক্যারল, ডেভিড গিলার ও ওয়াল্টার হিল এবং পরিবেশনা করে টুয়েন্টিয়েথ সেঞ্চুরি ফক্স।   এলিয়েন রেজারেকশন চলচ্চিত্রটির উদ্বোধনী প্রদর্শনী হয় ১৯৯৭ সালের ৬ই নভেম্বর প্যারিসে এবং ১২ই নভেম্বর সাধারণ দর্শকের জন্য মুক্তি পায়। এটি মার্কিন যুক্তরাষ্ট্র ও কানাডায় ৪৭.৪ মিলিয়ন মার্কিন ডলার আয় করে, যা এই বাজারে এলিয়েন ধারাবাহিকের সবচেয়ে কম সফল চলচ্চিত্র। এটি বিশ্বব্যাপী ১৬১ মিলিয়ন মার্কিন ডলার আয় করে। চলচ্চিত্রটি সমালোচকদের নিকট থেকে মিশ্র প্রতিক্রিয়া লাভ করে, তারা চিত্রনাট্যের সমালোচনা করে কিন্তু উইভারের অভিনয় ও জোনের পরিচালনার প্রশংসা করেন। এটি শ্রেষ্ঠ বিজ্ঞান কল্পকাহিনী চলচ্চিত্র, শ্রেষ্ঠ পরিচালনা, শ্রেষ্ঠ অভিনেত্রী ও শ্রেষ্ঠ পার্শ্ব অভিনেত্রী-সহ ছয়টি স্যাটার্ন পুরস্কারের মনোনয়ন লাভ করে।  অভিনয়শিল্পীদল  সিগুর্নি উইভার - এলেন রিপলি  উইনোনা রাইডার - অ্যানেলি কল  ডমিনিক পিনন - ডম ভ্রাইস  রন পার্লম্যান - রন জনার  গ্যারি ডোর্ডান - গ্যারি ক্রিস্টি  মাইকেল উইনকট - ফ্র্যাঙ্ক এলজিন  কিম ফ্লাওয়ার্স - সাবরা হিলার্ড  ড্যান হেডায়া - জেনারেল মার্টিন পেরেজ  জে. ই. ফ্রিম্যান - ডক্টর মেসন ভ্রেন  ব্র্যাড ডরিফ - ডক্টর জোনাথন গেডিম্যান  রেমন্ড ক্রুজ - ভিনসেন্ট ডিস্টেফানো  লিল্যান্ড অর্সার - ল্যারি পারভিস  ক্যারোলিন ক্যাম্পবেল - অ্যানেস্থেসিওলজিস্ট  মার্লিন বুশ - ডক্টর কারলিন উইলিয়ামসন  ডেভিড সেন্ট জেমস - ডক্টর ড্যান স্প্রাগ  টম উডরাফ জুনিয়র - প্রধান এলিয়েন, এলিয়েন রানী ও নবজাতক  স্টিভেন গিলবর্ন - ফাদার (কণ্ঠ)  মুক্তি প্রেক্ষাগৃহ এলিয়েন রেজারেকশন চলচ্চিত্রটির উদ্বোধনী প্রদর্শনী হয় ১৯৯৭ সালের ৬ই নভেম্বর প্যারিসে এবং ১২ই নভেম্বর ফ্রান্সে সাধারণ দর্শকের জন্য মুক্তি পায়। এটি ২৬শে নভেম্বর মার্কিন যুক্তরাষ্ট্র ও কানাডায় মুক্তি পায়।  হোম মিডিয়া চলচ্চিত্রটি প্রথম হোম মিডিয়া মুক্তি দেওয়া হয় ১৯৯৮ সালের ৫ই মে ভিএইচএস, লেজারডিস্ক ও ডিভিডি ফরম্যাটে। চলচ্চিত্রটির প্রথম ব্লু-রে ফরম্যাট এলিয়েন সংকলন বক্স সেটের অংশ হিসেবে ২০১০ সালের ২রা ডিসেম্বর মুক্তি দেওয়া হয়, এতে চারটি চলচ্চিত্র ও তাদের বিকল্প সংস্করণগুলোও অন্তর্ভুক্ত ছিল। চলচ্চিত্রটির ব্লু-রে ফরম্যাট ২০১১ সালের ১০ই মে পুনরায় মুক্তি দেওয়া হয়।  তথ্যসূত্র  বহিঃসংযোগ           বিষয়শ্রেণী:এলিয়েন (ফ্র্যাঞ্চাইজ) চলচ্চিত্র বিষয়শ্রেণী:১৯৯৭-এর চলচ্চিত্র বিষয়শ্রেণী:১৯৯৭-এর বিজ্ঞান কল্পকাহিনী চলচ্চিত্র বিষয়শ্রেণী:১৯৯৭-এর ভীতিপ্রদ চলচ্চিত্র বিষয়শ্রেণী:১৯৯০-এর দশকের ইংরেজি ভাষার চলচ্চিত্র বিষয়শ্রেণী:১৯৯০-এর দশকের বিজ্ঞান কল্পকাহিনী ভীতিপ্রদ চলচ্চিত্র বিষয়শ্রেণী:১৯৯০-এর দশকের ভীতিপ্রদ রোমাঞ্চকর চলচ্চিত্র বিষয়শ্রেণী:১৯৯০-এর দশকের মার্কিন চলচ্চিত্র বিষয়শ্রেণী:ইংরেজি ভাষার বিজ্ঞান কল্পকাহিনী ভীতিপ্রদ চলচ্চিত্র বিষয়শ্রেণী:মার্কিন বিজ্ঞান কল্পকাহিনী ভীতিপ্রদ চলচ্চিত্র বিষয়শ্রেণী:মার্কিন বিজ্ঞান কল্পকাহিনী রোমাঞ্চকর চলচ্চিত্র বিষয়শ্রেণী:মার্কিন ভীতিপ্রদ রোমাঞ্চকর চলচ্চিত্র বিষয়শ্রেণী:জঁ-পিয়ের জোনে পরিচালিত চলচ্চিত্র বিষয়শ্রেণী:জস উইডনের চিত্রনাট্য সংবলিত চলচ্চিত্র বিষয়শ্রেণী:ওয়াল্টার হিল প্রযোজিত চলচ্চিত্র বিষয়শ্রেণী:গর্ডন ক্যারল প্রযোজিত চলচ্চিত্র বিষয়শ্রেণী:ডেভিড গিলার প্রযোজিত চলচ্চিত্র বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র বিষয়শ্রেণী:ব্র্যান্ডিওয়াইন প্রডাকশন্সের চলচ্চিত্র বিষয়শ্রেণী:অ্যান্ড্রয়েড সম্পর্কে চলচ্চিত্র বিষয়শ্রেণী:ক্লোনিং সম্পর্কে চলচ্চিত্র বিষয়শ্রেণী:বহির্জাগতিক প্রাণ সম্পর্কে চলচ্চিত্র বিষয়শ্রেণী:কাল্পনিক গ্রহের পটভূমিতে চলচ্চিত্র বিষয়শ্রেণী:ভবিষ্যতের পটভূমিতে চলচ্চিত্র বিষয়শ্রেণী:মহাকাশযানের পটভূমিতে চলচ্চিত্র বিষয়শ্রেণী:লস অ্যাঞ্জেলেসে ধারণকৃত চলচ্চিত্র